Diari Oficial de la Generalitat Valenciana


Sumari del DOGV 9291, del 04-03-2022 (2022/1696)

RESOLUCIÓ de 28 de febrer de 2022, del director general del Palau de les Arts Reina Sofia, Fundació de la Comunitat Valenciana, per la qual es dona publicitat a la convocatòria del procés selectiu per a cobrir, com a personal laboral fix, llocs de treball de l'Orquestra de la Comunitat Valenciana (flauta, trompa, trompeta i violoncel), en torn lliure i mitjançant el sistema d'oposició, corresponents a les ofertes d'ocupació pública de l'entitat de 2019 i 2020..
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1696


Data del document
:   28-02-2022

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de febrer de 2022, del director general del Palau de les Arts Reina Sofia, Fundació de la Comunitat Valenciana, per la qual es dona publicitat a la convocatòria del procés selectiu per a cobrir, com a personal laboral fix, llocs de treball de l'Orquestra de la Comunitat Valenciana (flauta, trompa, trompeta i violoncel), en torn lliure i mitjançant el sistema d'oposició, corresponents a les ofertes d'ocupació pública de l'entitat de 2019 i 2020.  
. [2022/1696]  
En data 31.12.2019 i 31.12.2020 es dona publicitat al Diari Oficial de la Generalitat Valenciana núm. 8708 i núm. 8987, a les ofertes d'ocupació pública del Palau de les Arts Reina Sofia, Fundació de la Comunitat Valenciana per a 2019 i 2020. Addicionalment, en data 08.04.2020 es dona publicitat al Diari Oficial de la Generalitat Valenciana núm. 8784 a l'oferta d'ocupació pública derivada de la taxa addicional d'estabilització d'acord amb l'article 36 de la Llei 10/2019, de 27 de desembre, de pressupostos de la Generalitat per a l'exercici 2020, i amb l'article 19.U.9 de la Llei 6/2018, de 3 de juliol, de pressupostos generals de l'Estat per a l'any 2018.  
Entre els llocs integrants de les ofertes esmentades hi ha 4 llocs de l'Orquestra de la Comunitat Valenciana.  
Aquesta resolució dona publicitat a la convocatòria del procés selectiu per a cobrir definitivament aquests 4 llocs, per torn lliure, mitjançant el sistema selectiu d'oposició.  
Aquest procés selectiu es regirà per les bases i els annexos a aquestes que s'adjunten a aquesta resolució, les quals han sigut aprovades per la Comissió Executiva de la Fundació en reunió de data 22.02.2022 de conformitat amb el que estableix l'article 19 lletra p dels Estatuts del Palau de les Arts en tractar-se de llocs de naturalesa artística, i d'acord amb la delegació de competències de data 21 de maig de 2018 efectuada pel Patronat a aquesta.  
En allò no previst en les bases esmentades, se seguiran les indicacions adreçades a les persones aspirants que la Direcció de la Fundació Palau de les Arts Reina Sofia i l'òrgan tècnic de selecció, segons les respectives competències, faran públiques a través de la seu electrònica ocupacio.lesarts.com. Igualment, a través d'aquesta seu electrònica, s'informarà sobre les formes, dates i terminis d'admissió de sol·licituds per a participar en el procés selectiu.  
Per tant, i en virtut de les facultats atorgades per l'article 25.i dels Estatuts del Palau de les Arts i la Direcció General de Pressupostos en data 27 de desembre de 2019, 28 de desembre de 2020 i 18 de febrer de 2020, resolc:  
  
1. Normes generals  
1.1. El caràcter d'entitat pública del Palau de les Arts Reina Sofia, Fundació de la Comunitat Valenciana (d'ara en avant LES ARTS), integrant del sector públic empresarial i fundacional de la Generalitat, segons recullen els articles 2 i 3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, determina que en l'accés als llocs de treball d'aquesta s'hagen de garantir els principis constitucionals de publicitat, igualtat, mèrit i capacitat, així com la resta de principis recollits en la Llei 10/2010, de 9 de juliol, d'ordenació i gestió de la funció pública valenciana.  
  
Els llocs a cobrir es determinen a través de les corresponents ofertes d'ocupació pública, que s'han definit en base a les premisses legalment aplicables.  
1.2. L'objecte d'aquesta convocatòria és regular el procés selectiu per a cobrir, pel procediment d'oposició, en torn lliure, en règim especial d'artistes laboral de duració indefinida, 4 llocs de l'Orquestra de la Comunitat Valenciana, d'ara en avant OCV, que pertany a l'oferta d'ocupació pública per a l'any 2019 i 2020, de conformitat amb el detall per instrument que s'indica en l'annex I.  
1.3. Aquest procés es regirà per la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat, així com les modificacions introduïdes en aquesta per a la provisió de places que es corresponen amb la prestació de serveis de caràcter artisticomusical; pel Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors; per la resta de normes de general i pertinent aplicació, i pel que es disposa en aquestes bases.  
1.4. Aquesta convocatòria tindrà en compte el principi d'igualtat de tracte entre homes i dones pel que fa a l'accés a l'ocupació, d'acord amb l'article 14 de la Constitució Espanyola, la Llei orgànica 3/2007, de 22 de març, per a la igualtat efectiva de dones i homes, i el que estableix el mateix Pla d'igualtat de Les Arts.  
  
1.5. El procés de selecció garantirà el dret d'accés a l'ocupació pública de les persones interessades, de conformitat amb els principis recollits en l'article 51 de la Llei de funció pública valenciana.  
  
  
2. Característiques del lloc  
2.1. Els grups i nivells professionals corresponents als llocs objecte d'aquest procés selectiu són:  
  
Grup professional Nivell Denominació  
IV Violoncel 2 Principal  
VI Flauta 3 Coprincipal  
XI Trompeta 3 Coprincipal  
XII Trompa 4 Ajuda  
  
2.2. La retribució bruta anual corresponent als llocs objecte d'aquest procés selectiu és de 59.528 - per a Principal, 58.663 - per a Coprincipal i 55.969 - per a Ajuda per a l'exercici 2022.  
2.3. Les persones que resulten seleccionades es vincularan a Les Arts a través d'un contracte indefinit en règim laboral d'artistes en espectacles públics, acollit al Reial decret 1435/85, d'1 d'agost, amb un període de prova de 6 mesos i estaran subjectes al règim d'incompatibilitats de la Llei 53/1984, de 26 de desembre, d'incompatibilitats del personal al servei de les administracions públiques i la normativa de desplegament.  
Per a la superació del període de prova serà necessària una certificació favorable, emesa per la Comissió de Valoració que s'indica en l'apartat 8.5, respecte a l'execució correcta del lloc de treball.  
  
3. Requisits  
3.1. Aquelles persones que desitgen participar en el procés selectiu hauran de posseir, en el dia de la finalització del termini de presentació de sol·licituds i mantindre fins al moment de la formalització del contracte de treball, els requisits següents:  
3.1.1. Tindre nacionalitat espanyola, o ser nacional d'algun de la resta d'Estats membres de la Unió Europea, o persones estrangeres amb residència legal a Espanya. No obstant això, podrà presentar candidatura també qualsevol persona que no es trobe en les situacions esmentades de nacionalitat i/o residència, encara que haurà d'obtindre de forma obligatòria la residència legal a Espanya en el termini màxim de 6 mesos des de la data de publicació del resultat d'aquesta convocatòria, en el cas de ser una de les persones seleccionades per a cobrir el lloc objecte de la convocatòria.  
3.1.2. Tindre capacitat legal per a contractar la prestació del seu treball, d'acord amb el que preveu l'article 7 de l'Estatut dels Treballadors.  
  
3.1.3. Haver complit 16 anys i no excedir, si fora el cas, l'edat màxima legal de jubilació.  
3.1.4. No incórrer en cap causa d'incompatibilitat que li impedisca l'exercici de funcions en règim general amb una entitat pública.  
3.1.5. Posseir les capacitats funcionals i aptituds físiques i psíquiques que siguen necessàries per a realitzar les funcions o tasques corresponents. Les persones amb diversitat funcional podran participar en el procediment selectiu, en igualtat de condicions que la resta d'aspirants, sempre i quan puguen acreditar el grau de diversitat funcional, així com la compatibilitat amb la realització de les funcions o tasques corresponents. Aquelles persones que superen les proves selectives hauran d'acreditar, durant el període de prova, mitjançant certificat mèdic oficial, que posseeixen les capacitats i aptituds físiques i psíquiques necessàries per a la realització de les funcions o tasques corresponents.  
  
3.1.6. Habilitació: no trobar-se inhabilitat/ada per sentència ferma per a exercir funcions semblants a les pròpies de la categoria professional a la qual es pretén accedir. Si es tracta de persones nacionals d'altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en els mateixos termes al seu Estat, l'accés a l'ocupació pública.  
3.1.7. Posseir la titulació exigida de Títol Superior de Música, en l'especialitat de l'instrument (violoncel, flauta, trompeta i/o trompa) que corresponga amb la sol·licitud presentada, o equivalent, i s'haurà d'acreditar l'homologació en cas de titulació obtinguda en l'estranger, o complir els requisits per a la seua obtenció en la data de finalització del termini de presentació de candidatures.  
Els requisits anteriors s'hauran de reunir en referència amb l'últim dia del termini de presentació de sol·licituds, i es mantindran fins a la data de formalització del contracte. El contracte de treball no podrà formalitzar-se amb aquelles persones que no acrediten que reuneixen els requisits i condicions exigits en la convocatòria.  
En qualsevol cas, a la data de formalització del contracte, les persones que hagen obtingut la titulació a l'estranger i hagen sol·licitat dins del termini establit i en la forma escaient l'homologació corresponent, s'entendrà que compleixen aquest requisit i hauran d'obtindre la pertinent homologació en el termini màxim de 4 anys.  
En el cas que, una vegada obtinguda l'homologació, aquesta ho siga per un nivell inferior al requerit en aquesta convocatòria, a causa de les diferents regulacions entre països existents en aquesta matèria, la persona contractada disposarà d'un termini màxim de 2 anys, des de l'obtenció de l'homologació, per a adquirir la titulació al nivell requerit. En cas de no obtindre-la, aquesta circumstància suposarà l'extinció contractual immediata segons el que estableix l'article 52 de l'Estatut dels Treballadors.  
Les Arts, en la mesura de les seues possibilitats, assessorarà i facilitarà el procés dels tràmits corresponents per a l'obtenció de l'homologació corresponent, tot i que serà responsable únic del compliment i obligació d'obtenció d'aquesta el mateix professor/a contractat/ada.  
3.2. Les persones amb diversitat funcional seran admeses en igualtat de condicions amb la resta d'aspirants, sense establir exclusions per limitacions psíquiques o físiques, tret dels casos en què siguen incompatibles per a la realització de les tasques o funcions corresponents. Per a aquestes persones, si ho han sol·licitat prèviament a la instància, l'òrgan tècnic de selecció adaptarà, en la mesura que siga possible, el temps i mitjans de realització dels exercicis de manera que gaudisquen d'igualtat de condicions.  
  
4. Presentació de sol·licituds: forma i termini  
4.1. Aquelles persones que desitgen participar en aquest procés selectiu hauran d'emplenar el model de sol·licitud d'inscripció a través del web «muv.ac»: www.muv.ac/orquestra-de-la-comunitat-valenciana, i caldrà completar el perfil en «muv.ac», com a mínim, amb les següents dades i documents:  
a) En l'apartat «Dades Personals», dades personals completes.  
b) En l'apartat «Currículum», currículum acadèmic i professional.  
  
c) En l'apartat «Documents».  
c1) Requisit 3.1.1  
Document d'Identitat / Passaport / NIE / Permís de treball i residència  
c2) Requisit 3.1.2 / 3.1.3  
Declaració jurada de no haver sigut inhabilitat o inhabilitada per a exercir funcions semblants a les pròpies de la categoria professional a la qual es pretén accedir. Si es tracta de persones nacionals d'altres estats, no trobar-se inhabilitades o en situació que impedisca, en els mateixos termes al seu Estat, l'accés a l'ocupació pública.  
c3) Requisit 3.1.7.  
Diploma escanejat o document acreditatiu de la possessió del títol superior o equivalent de l'instrument al qual es presenta.  
La participació d'un/a aspirant en aquest procés de selecció comportarà per part seua:  
- confirmació que compleix els requisits indispensables exigits per a participar-hi,  
- reconeixement de l'autenticitat de la documentació que hi adjunta i de la informació que apareix al seu currículum,  
- acceptació expressa de tot el que s'estableix en les bases reguladores d'aquesta convocatòria,  
- autorització a Les Arts i, si és procedent, per al tractament automatitzat de les seues dades,  
- autorització a Les Arts per a la publicació, a la pàgina web d'aquesta i al web muv.ac, dels resultats obtinguts en el procés de selecció.  
- autorització a Les Arts per a la gravació audiovisual de cadascuna de les proves, d'acord amb el que s'estableix en les bases d'aquesta convocatòria.  
4.2. Totes les persones inscrites hauran d'indicar un compte de correu electrònic a l'efecte de comunicacions.  
El domicili, correu electrònic i telèfons de contacte que s'indiquen en la inscripció es consideraran com els únics vàlids a l'efecte de notificacions, i seran responsabilitat exclusiva del sol·licitant tant els errors en la consignació d'aquests, com la no comunicació per escrit a aquesta entitat de qualsevol canvi de domicili, correu electrònic i/o telèfon de contacte.  
4.3. En cas de no presentar alguna documentació de la manera establida, la persona que no complisca aquest requeriment no serà contractada i això suposarà la seua expulsió com a candidat/a vàlid/a.  
El control de validesa d'aquests documents podrà determinar l'exclusió del procés de les persones que no complisquen algun dels requisits, sense perjudici que Les Arts puga requerir en qualsevol moment a les persones aspirants que aporten els documents originals per a fer-ne la confrontació, fins i tot una vegada haja conclòs el procés selectiu, i eliminar la persona aspirant o rescindir la relació laboral si s'observa alguna irregularitat.  
4.4. El termini per a la presentació de sol·licituds serà de 45 dies naturals i començarà a comptar a partir de l'endemà de la publicació de la convocatòria en el Diari Oficial de la Generalitat Valenciana. Aquesta convocatòria, a més, es farà pública en la pàgina web de Les Arts.  
4.5. Durant el procés de selecció i fins a la finalització de les proves, tota la informació que hagen de saber els participants es publicarà en les webs https://ocupacio.lesarts.com/ i www.muv.ac/orquestra-de-la-comunitat-valenciana, i aquesta publicació serà la notificació a tots els efectes.  
Correspon a les persones aspirants prestar la deguda atenció a la publicació dels llistats, així com a la informació dels terminis i als requeriments que Les Arts poguera fer-los amb caràcter general, cosa que es realitzarà sempre i únicament a través de les webs esmentades.  
Els possibles requeriments personals es faran a través del telèfon o correu electrònic facilitat per les persones aspirants, i també serà responsabilitat seua prestar la deguda atenció a aquestes comunicacions.  
  
  
5. Admissió de les persones aspirants  
5.1. Transcorregut el termini de presentació de sol·licituds, la direcció general de Les Arts, a proposta de l'òrgan tècnic de selecció, dictarà resolució i declararà aprovat el llistat de persones aspirants admeses i excloses provisionalment, indicant-ne el motiu de l'exclusió, el qual es publicarà en les webs esmentades en l'apartat 4.5.  
5.2. Les persones aspirants disposaran d'un termini màxim de 7 dies naturals, a partir de l'endemà de la publicació del llistat provisional, per tal d'esmenar els defectes en què hagen pogut incórrer en la sol·licitud o realitzar les al·legacions que consideren pertinents. Transcorregut el termini i vistes les al·legacions, i, si escau, esmenats els defectes, la direcció general de Les Arts, dictarà resolució i farà definitiva la relació de persones admeses i excloses a la realització de les proves, la qual es publicarà en les webs esmentades, junt amb la data concreta i hora en què tindran lloc les proves selectives, que, en tot cas, es duran a terme en un termini no inferior a 7 dies naturals des de la publicació del llistat definitiu. Aquesta publicació servirà de notificació a efectes d'impugnacions i recursos.  
L'esmena es farà a través de les webs esmentades, en els apartats habilitats a l'efecte.  
  
6. Òrgan tècnic de selecció: tribunal  
6.1. Per a l'execució del procés selectiu, avaluació de la fase d'oposició de les persones aspirants, es constitueix un òrgan tècnic de selecció col·legiat, el qual actuarà sotmés a les causes generals d'abstenció i recusació contingudes en els articles 23 i 24 de la Llei 40/2015, d'1 d'octubre, de règim jurídic del sector públic.  
6.2. El funcionament de l'òrgan tècnic de selecció serà l'establit per als òrgans col·legiats de les administracions públiques en els articles 15 a 19 de la Llei 40/2015, d'1 d'octubre, de règim jurídic del sector públic, i s'adoptaran les decisions de forma col·legiada, les quals quedaran recollides en l'acta corresponent.  
6.3. El nomenament de les persones que constituiran l'òrgan tècnic de selecció es farà amb una antelació mínima de 7 dies naturals a la data d'inici de les proves, mitjançant resolució que es publicarà en la web de Les Arts.  
6.4. Serà competència de l'òrgan tècnic la resolució de les incidències que durant el transcurs del procés es puguen produir, i vetlarà, també, pel desenvolupament correcte d'aquest.  
6.5. Si, en qualsevol moment del procés l'òrgan tècnic de selecció té coneixement que alguna de les persones sol·licitants no reuneix els requisits exigits, o els mèrits al·legats, haurà de requerir-los per a la seua acreditació. En el cas de no ser acreditats en un termini de 7 dies naturals des que s'ha fet el requeriment, la persona quedarà exclosa del procés, prèvia indicació de les inexactituds o falsedats formulades per la persona sol·licitant.  
  
7. Procediment de selecció  
7.1. El procediment de selecció serà el d'oposició.  
7.2. La fase d'oposició, consistirà en una Audició, amb els exercicis que s'especifiquen en l'annex II i consistirà en dues proves obligatòries, i la primera serà eliminatòria respecte de la segona.  
7.2.1. 1a Prova. - Primera prova, que es realitzarà amb cortina. L'ordre d'actuació de les persones aspirants estarà determinat alfabèticament segons el primer cognom, d'acord amb el sorteig que es realitzarà el mateix dia de l'audició. Totes les persones candidates seran convocades a primera hora per a procedir al sorteig. Aquest sorteig es farà cada dia que es duguen a terme les audicions.  
Durant la celebració de la primera prova cada aspirant se cenyirà a la interpretació estricta del programa exigit pel tribunal. L'incompliment d'aquesta disposició determinarà, per a la persona aspirant, la impossibilitat de continuar amb les proves d'audició.  
Finalitzada la primera prova, el tribunal estendrà acta amb el llistat de persones presentades i indicarà APTE/A o NO APTE/A. La decisió del Tribunal serà adoptada per majoria simple i el vot serà secret i es farà en silenci una vegada haja finalitzat l'exercici. Aquest llistat es publicarà a la finalització de la prova en les pàgines web indicades en l'apartat 4.5. i als taulers habilitats a l'efecte.  
7.2.2. 2a Prova. - Segona prova, sense cortina. Les persones que hagen passat la primera prova realitzaran la segona prova. L'ordre de citació serà alfabètic i començarà per la lletra del primer cognom, d'acord amb el sorteig que es realitzarà el mateix dia de l'audició. Totes les persones candidates seran convocades a primera hora per a procedir al sorteig. Aquest sorteig es farà cada dia que es duguen a terme les audicions.  
La segona prova podrà consistir en un o dos exercicis, en funció de l'instrument, com es detalla en l'annex II.  
L'exercici a realitzar es puntuarà de l'1 al 10 per cadascuna de les persones que componen el tribunal. La puntuació final de cada candidat/a s'obtindrà de la mitja de les puntuacions assignades per cada membre del tribunal.  
El vot serà secret i es farà una vegada haja finalitzat l'exercici.  
Finalitzada la segona prova, el tribunal estendrà acta amb el llistat de persones presentades i hi indicarà la puntuació obtinguda. Aquest llistat serà publicat a la finalització de la prova en las pàgines web esmentades en l'apartat 4.5. i als taulers habilitats a l'efecte.  
En funció del nombre total de persones admeses a realitzar l'Audició, el procés selectiu de cada instrument podrà tindre una duració de més d'un dia. El detall dels dies i persones a assistir segons el que s'assenyala al punt 7.2. es publicarà en les webs esmentades.  
  
No es proporcionaran còpies de cap dels extractes orquestrals: les persones candidates els hauran d'obtindre pels seus mitjans.  
  
En cada exercici, el tribunal es guarda la potestat de posar-ne fi en el moment que considere oportú.  
En les dates en què tinguen lloc les audicions, si la situació de pandèmia ho recomana i amb la finalitat tant d'evitar posar en risc les persones participants així com els membres del tribunal, com de facilitar la màxima participació de candidats/es a nivell nacional i internacional, el tribunal podrà decidir realitzar la primera prova per videoconferència, i es garantirà que totes les persones aspirants tinguen les condicions tècniques requerides per igual per al desenvolupament correcte de les proves i les condicions establides en aquesta convocatòria per al desenvolupament d'aquestes, les quals seran gravades també d'acord amb el que s'exposa en els paràgrafs següents.  
En cas que l'òrgan tècnic de selecció adopte aquesta decisió, s'haurà de comunicar amb una antelació mínima de 7 dies naturals a l'inici de les audicions.  
Queda prohibit l'ús de telèfons mòbils, tant per a totes les persones que formen part del tribunal com per als participants, durant la realització de les proves per tal d'impedir qualsevol tipus de comunicació entre el tribunal i/o participants i qualsevol persona externa a aquest, amb la finalitat d'evitar distraccions i aconseguir la major imparcialitat possible de les proves.  
Es procedirà a la gravació audiovisual de cada prova (primera i segona) de cada aspirant, a l'efecte corresponent del contingut del desenvolupament de la prova i possibles reclamacions, sense que aquesta gravació puga tindre altres finalitats que les indicades en aquest apartat.  
Les proves seran públiques i s'haurà de mantindre com a límit l'aforament permés de la sala on es realitzen. El públic no les podrà gravar amb cap mitjà ni per a cap finalitat, i s'haurà de guardar silenci absolut. Per tal de garantir la igualtat d'oportunitats, els aspirants sols podran accedir a la sala de l'audició en les proves en les quals no participen.  
  
Seran excloses les persones que no es presenten el dia de la prova al lloc i l'hora que s'haja establit a l'efecte, o bé que es presenten quan ja s'hagen iniciat les proves.  
El tribunal podrà requerir, en qualsevol moment del procés, l'acreditació d'identitat de les persones aspirants. Així mateix, si tinguera coneixement que algun/a dels/de les aspirants no compleix qualsevol dels requisits exigits en la convocatòria, prèvia audiència a la persona interessada, haurà de proposar la seua exclusió.  
Si el tribunal ho considera oportú podrà sol·licitar d'algun/a aspirant la repetició de tota o part de l'audició (alguna obra, passatge, reinterpretar un fragment, concert, etc.,) en qualsevol de les proves.  
  
8. Resultat final  
8.1. Finalitzada l'oposició es publicarà el llistat provisional de persones candidates amb el resultat de la prova d'oposició, amb el detall de primera i segona prova, el qual inclourà la puntuació corresponent obtinguda. Aquesta publicació es realitzarà pels mitjans esmentats en l'apartat 4.5. A partir de la data de publicació, es comptarà amb un termini de 5 dies naturals per a possibles reclamacions. Finalitzat el termini per a la presentació de reclamacions, el tribunal publicarà el llistat definitiu d'aspirants amb la puntuació pels mateixos mitjans.  
  
8.2. Es configurarà una relació de les persones aspirants que hagen arribat a la puntuació mínima de 4 en la fase d'oposició (nota de tall per a considerar la superació d'aquest procés selectiu), ordenada per puntuació de major a menor, i es consideraran les persones seleccionades per a ocupar els llocs objecte d'aquesta convocatòria, aquelles que hagen obtingut les puntuacions més altes per l'ordre corresponent, i sempre que la puntuació de la fase d'oposició obtinguda siga igual o superior a 7 punts. Aquest llistat serà publicat per resolució de la Direcció general de Les Arts, a proposta de l'òrgan tècnic de selecció i es publicarà tant al Diari Oficial de la Generalitat Valenciana com en les webs habilitades a l'efecte.  
8.3. En cas d'empat, es decidirà de la següent manera:  
- Primer: Per la puntuació més alta que s'haguera obtingut en la segona prova de l'audició, comptant amb la puntuació més alta i la més baixa.  
- Segon: En cas de persistir l'empat s'atendrà en favor de la persona amb diversitat funcional i si l'empat es produeix entre aquestes persones, s'elegirà aquella que tinga acreditat un percentatge més alt de discapacitat.  
- Tercer: Si l'empat fora entre persones de distint sexe, en favor del sexe menys representat dins del col·lectiu de persones que formen part del grup professional convocat.  
- Quart: per últim, en cas de persistir, per ordre alfabètic del primer cognom de les persones aspirants empatades, i s'iniciarà aquest ordre per la lletra «B» d'acord amb el resultat del sorteig celebrat el dia 10 d'abril de 2017 (DOGV 8034, 08.05.2017) o posterior que el substituïsca.  
8.4. La convocatòria podrà declarar-se deserta si no existeix cap candidat/a que haja obtingut la puntuació mínima requerida.  
8.5. La persona que resulte seleccionada, d'acord amb el que s'ha estipulat en l'apartat 2.3., serà contractada amb caràcter indefinit i haurà de superar un període de prova de 6 mesos.  
8.6. En cas que alguna de les persones candidates no presente la documentació corresponent, no complisca els requisits exigits, renuncie, o si la certificació emesa per la Comissió de valoració pel que fa a l'execució correcta del lloc de treball durant el període de prova siga desfavorable, el lloc s'adjudicarà a la següent persona candidata de la relació a la qual es refereix el punt 8.2.  
La Comissió de valoració estarà formada per:  
- La Direcció Artística.  
- La persona que ostente la Direcció Musical de l'OCV.  
- Els i les Principals de la secció que corresponga al candidat/a, els quals hauran recopilat també l'opinió de tota la secció.  
- La persona que ostente el càrrec de Concertino o bé, si no hi ha, Concertino Associat.  
- I la Comissió Artística.  
Durant el període de prova, la persona contractada amb caràcter indefinit serà valorada per aquesta Comissió, la qual emetrà la seua valoració del candidat/a amb caràcter previ al compliment dels 6 mesos, i n'informarà la Direcció de Les Arts.  
  
9. Normes finals  
9.1. Les persones que participen en les proves corresponents hauran d'observar, en tot moment, les instruccions de les persones que componen el tribunal, o del personal ajudant de Les Arts, durant la celebració d'aquestes i, en especial, assumiran i compliran totes les mesures higièniques i sanitàries que siguen exigides per l'entitat com a conseqüència de la covid-19. Qualsevol alteració en el desenvolupament normal de les proves per part d'alguna de les persones aspirants, quedarà reflectida a l'acta corresponent, i aquest/a aspirant podrà continuar l'exercici amb caràcter condicional fins que el Tribunal resolga l'incident.  
  
9.2. Qualsevol de les actuacions adoptades per l'òrgan tècnic de selecció derivades del procés selectiu, podrà ser impugnada pels/per les interessats/ades en els casos i en la forma establits per la normativa d'aplicació.  
9.3. Les despeses de desplaçament i estada a València van a càrrec dels aspirants. Els aspirants disposaran d'un espai comú per a preparar-se abans de la seua intervenció. En la mesura que siga possible, s'intentarà que l'espai per a practicar en els últims deu minuts siga d'ús individual.  
9.4. Les persones candidates utilitzaran, en totes les proves de les audicions, l'instrument que utilitzarien si, efectivament, s'incorporen a Les Arts. Si finalment, una vegada incorporada la persona, haguera de canviar d'instrument, aquest no podrà ser d'inferior qualitat al que s'ha utilitzat en l'audició i s'haurà de notificar amb dos mesos d'antelació a l'inici de la seua contractació a la Direcció de Les Arts.  
9.5. Es posarà a disposició dels aspirants que ho desitgen un pianista acompanyant. En la primera prova sols estarà a disposició durant la realització d'aquesta. Per a aquelles persones candidates que passen a la segona prova, prèvia indicació en la inscripció, el pianista estarà disponible fins un màxim de 10 minuts abans de l'audició i durant aquesta.  
  
  
10. Borsa d'ocupació resultant  
10.1. De conformitat amb la Resolució de 31 de juliol de 2018, del conseller d'Hisenda i Model Econòmic, per la qual es dicten instruccions i es disposa la publicació del III Acord de la Comissió de Diàleg Social del Sector Públic Instrumental de la Generalitat relatiu a criteris generals d'aplicació a la constitució i funcionament de les borses d'ocupació temporal en el sector públic instrumental de la Generalitat, del resultat d'aquest procés selectiu es constituirà una borsa d'ocupació per instrument de la qual formarà part el personal que haja participat en les proves d'accés, haja superat la primera part eliminatòria de la fase d'oposició, i haja obtingut en la segona prova la nota mínima de 4 punts, però no haja resultat seleccionat/ada.  
  
10.2. La borsa d'ocupació resultant de l'instrument de trompa no servirà per a cobrir les necessitats de trompa greu.  
10.3. L'ordre que correspondrà a cada persona que passe a formar part de la borsa, estarà determinat per la puntuació aconseguida, que, en qualsevol cas, haurà de ser d'un mínim de 4 (nota de tall) de la fase d'oposició, i es crearà un llistat per instruments inclosos en aquesta convocatòria per ordre de prioritat de major a menor puntuació.  
10.4. La vigència d'aquesta borsa començarà a comptar a partir de la publicació en el Diari Oficial de la Generalitat Valenciana de la constitució de la borsa d'ocupació, i tindrà caràcter indefinit fins a la constitució de nova borsa.  
10.5. La borsa d'ocupació creada a l'efecte servirà per a la contractació per una duració determinada, per a una o diverses produccions/projectes, o per a un temps determinat, per una temporada o pel temps en què una producció i/o programa estiga en cartell, o per a contractacions temporals d'interinitat, totes elles autoritzades per la Conselleria que tinga assignades competències en matèria d'Hisenda (Art. 36 i DA 20 de la Llei 10/2019, de 27 de desembre, de pressupostos de la Generalitat per a l'exercici 2020), de conformitat amb el Reial decret 1435/1985, d'1 d'agost, pel qual es regula la relació laboral especial dels artistes en espectacles públics, per a qualsevol de les causes establides en el Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors.  
  
10.6. S'haurà de respectar la duració màxima prevista en la legislació laboral per a cada modalitat de contracte laboral que resulte d'aplicació per a la cobertura temporal dels llocs referits.  
10.7. En allò no previst en aquest apartat, serà d'aplicació el que estableix la Resolució de 31 de juliol de 2018, pel que fa a la situació de les persones que integren la borsa, les renúncies a la citació i baixa automàtica.  
  
11. Tractament de dades personals  
D'acord amb el que estableix el Reglament (UE) 2016/679 del Parlament Europeu i del Consell, de 27 d'abril de 2016, i la Llei orgànica 3/2018, de 5 de desembre, de protecció de dades personals i garantia dels drets digitals, us comuniquem que les dades facilitades a través d'aquesta sol·licitud d'ocupació seran incorporades a un fitxer denominat Nòmines, Personal i Recursos Humans titularitat de Palau de les Arts Reina Sofia, Fundació de la Comunitat Valenciana, a fi de formar part en els processos de selecció de personal que realitze l'entitat. Les dades es conservaran durant el període de temps que es requerisca per al procés de selecció i no seran cedides tret d'obligació legal.  
Aquestes dades seran utilitzades amb l'única finalitat de fer-vos participar en els processos de selecció de personal realitzats per Palau de les Arts Reina Sofia, Fundació de la Comunitat Valenciana.  
En cas de produir-se alguna modificació en les vostres dades, us preguem que ens ho comuniqueu degudament.  
Així mateix, us informem que en qualsevol moment podeu exercir els vostres drets d'accés, rectificació, supressió, portabilitat, limitació o oposició al tractament de les vostres dades, així com de retirar el consentiment prestat o de formular reclamacions davant de l'autoritat de control. Aquestes accions podran exercir-se enviant la sol·licitud per correu electrònic a izyd@cvrcfaz.bcw o per correu postal a l'avinguda del Professor López Piñero (Historiador de la Medicina) 1, 46877 València.  
  
València, 28 de febrer de 2022.- El director general: Jorge Juan Culla Bayarri.  
  
  
  
  
  
  
  
ANNEX I  
Llocs convocatòria  
  
 Codi lloc Denominació Grup. Prof. I nivell   
1 4034 Principal (Violoncel) IV-2  
2 4019 Coprincipal (Flauta) VI-3  
3 4030 Coprincipal (Trompeta)  XI-3  
4 4042 Ajuda (Trompa)  XII-4  
  
  
  
ANNEX II  
Audició  
  
  
VIOLONCEL PRINCIPAL  
  
1a prova:  
I. Concert solista:  
- Haydn: Concert per a violoncel en re major.  
Primer moviment amb cadència.  
  
II. Extractes orquestrals:  
- Beethoven: Simfonia núm. 5.  
Segon moviment.  
- Brahms: Concert per a piano núm. 2.  
Tercer moviment, solo.  
  
2a prova:  
I. Concert solista. Primer moviment d'un concert, que el candidat triarà entre els següents:  
- Dvoák: Concert per a violoncel en si menor.  
- Schumann: Concert per a violoncel en la menor.  
  
II. Un moviment que el candidat triarà entre:  
- Bach: Suites 4, 5 o 6.  
  
III. Extractes orquestrals (solos):  
- Mozart: Don Giovanni.  
Acte I, núm. 12, ària.  
- Puccini: Tosca.  
Acte III.  
- Rossini: Guillaume Tell.  
Obertura.  
- R. Strauss: Der Bürger als Edelmann.  
Núm. 11, Das Diner.  
- R. Strauss: Die Frau ohne Schatten.  
Acte II, segona escena.  
- Txaikovski: El llac dels cignes (suite).  
Núm. 4, escena a, des de 3 compassos abans de 6 fins al final\*.  
- Verdi: Don Carlo.  
Acte III, primera part, núm. 10 Introduzione e scena, des de compàs 5 a 13 i des de compàs 21 fins a A d'assaig\*.  
- Wagner: Die Walküre  
Acte I, primera escena.  
IV. Extractes orquestrals (Tutti):  
- Brahms: Simfonia núm. 2.  
Segon moviment.  
- Debussy: La mer.  
Des de compàs 84 a 92\*.  
- R. Strauss: Don Juan.  
- Wagner: Tristan und Isolde.  
Acte I, introducció.  
- Wagner: Die Walküre.  
Acte II, quarta escena.  
  
L'Orquestra de la Comunitat Valenciana no proporcionarà còpies de cap dels extractes orquestrals: els candidats els hauran d'obtindre pels seus mitjans. Els passatges estan inclosos en el llibre Orchester Probespiel, tret d'aquells assenyalats amb asterisc. El tribunal determinarà la necessitat d'una lectura a primera vista en qualsevol de les proves.  
  
  
FLAUTA COPRINCIPAL  
  
Amb obligació de 2a, 3a i 4a flauta, flauta en sol i flautí segon. Assumeix les obligacions de flauta solista quan aquesta no està tocant.  
  
1a prova  
I. Extractes orquestrals:  
  
Flauta I  
- Beethoven: Simfonia núm. 3, «Heroica».  
Quart moviment, Allegro molto.  
- Bellini: Norma, «Casta Diva»  
Cavatina, de 37 d'assaig a 38.\*  
- Bizet: Carmen.  
Entreacte, acte III.  
- Brahms: Simfonia núm. 4.  
Quart moviment, Allegro energico e passionato.  
- Mozart: Die Zauberflöte.  
Acte I, núm. 8, finale;  
acte II, núm. 13, ària de Monostatos;  
acte III, núm. 21, finale.  
- Rossini: Guillaume Tell.  
Obertura.  
- R. Strauss: Salome.  
Dansa.  
- Verdi: Aida.  
Acte III, escena 1, Andante mosso.  
- Verdi: Rigoletto.  
Acte I, ària de Gilda.  
- Wagner: Die Meistersinger von Nürnberg.  
Acte II, «Prügelszene».  
  
Flauta II i flautí  
- Bartók: Concert per a orquestra.  
Giuoco delle coppie, de 60 a 86 i de 198 a 228 (flauta II).\*  
- Mendelssohn-Bartholdy: Simfonia núm. 4, «Italiana».  
Quart moviment, Saltarello, d'inici a compàs 22 (flauta II).\*  
- Ravel: Daphnis et Chloé.  
Suite II, de 155 d'assaig a 156, de 179 a 182, des d'1 compàs abans de 202 fins a 2 compassos abans de 204 (flauta i flautí).\*  
- Ravel: Ma mère l'Oye.  
Pavane de la Belle au bois dormant. Lent (flauta II).\*  
Petit Poucet, de 7 a 9 d'assaig (flautí).\*  
Laideronnette, Impératrice des Pagodes, d'1 d'assaig a 5 compassos després de 2 d'assaig i de 19 d'assaig a fi (flautí).\*  
  
Flautí  
- Berlioz: La damnation de Faust.  
Menuet des follets (flautí II), pàgines 186, 187 i 188 del llibre Piccolo Practice Book, de Trevor Wye i Patricia Morris.\*  
- Rossini: Semiramide.  
Obertura.  
- Xostakóvitx: Simfonia núm. 9.  
Primer moviment, pàgina 81 de Piccolo Practice Book, de Wye i Morris;\*  
segon moviment;  
tercer moviment;  
cinqué moviment, pàgina 125 de Piccolo Practice Book, de Wye i Morris.\*  
- Verdi: Otello.  
Acte I.  
- Wagner: Die Walküre.  
Acte III, escena 3a (flautí II).  
  
Flauta en sol  
- Ravel: Daphnis et Chloé.  
Suite II, de 2 compassos abans de 188 d'assaig a 3 compassos després de 189, de 197 d'assaig a 3 compassos després de 199 i de 3 compassos abans de 211 d'assaig a 211.\*  
- Stravinsky: La Sacre du printemps  
L'adoration de la terre, de 8 d'assaig a 10.\*  
Danses des adolescentes, de 27 d'assaig a 30.\*  
Évocation des ancêtres, de 130 d'assaog a 135.\*  
  
2a prova  
I. Concert solista:  
- Mozart: Concert per a flauta en sol major, K 313.  
Primer i segon moviment, sense cadències.  
  
II. Extractes orquestrals: a elegir per l'òrgan tècnic de selecció entre tots els del llistat de la 1a prova.  
L'Orquestra de la Comunitat Valenciana no proporcionarà còpies de cap dels extractes orquestrals: els candidats els hauran d'obtindre pels seus mitjans. Els passatges estan inclosos en el llibre Orchester Probespiel, tret d'aquells assenyalats amb asterisc. El tribunal determinarà la necessitat d'una lectura a primera vista en qualsevol de les proves.  
  
  
  
TROMPETA COPRINCIPAL  
  
Amb obligació de 2a, 3a i 4a trompeta, trompeta piccolo, trompeta en re / mib, corneta.  
  
1a prova:  
I. Concert solista:  
- Tomasi: Concert per a trompeta i orquestra.  
  
II. Extractes orquestrals:  
- Bartók: Concert per a orquestra.  
- Beethoven: Obertura Leonora núm. 2 i núm. 3, (amb trompeta Rotary).  
- Bizet: Carmen.  
- Britten: Four Sea Interludes.  
Segon moviment, Sunday Morning, solo de trompeta III\*.  
- Donizetti: Don Pasquale.  
- Mahler: Simfonia núm. 2 (amb trompeta Rotary)  
- Mahler: Simfonia núm. 3 (amb trompeta Rotary)  
- Mahler: Simfonia núm. 6 (amb trompeta Rotary)  
- Mussorgski / Ravel: Quadres d'una exposició.  
- Ravel: Concert per a piano en sol major.  
- Respighi: Pini di Roma.  
Segon moviment, solo de trompeta interna\*.  
- R. Strauss: Eine Alpensinfonie (amb trompeta Rotary).  
- R. Strauss: Ein Heldenleben (amb trompeta Rotary).  
- R. Strauss: Elektra (amb trompeta Rotary).  
- R. Strauss: Salome (amb trompeta Rotary).  
- Stravinsky: Petruixka (1947).  
- Txaikovski: La dama de piques.  
- Txaikovski: El llac dels cignes.  
- Verdi: Don Carlo.  
- Verdi: Il trovatore.  
- Wagner: Der fliegende Holländer (amb trompeta Rotary).  
- Wagner: Die Meistersinger von Nürnberg (amb trompeta Rotary).  
- Wagner: Parsifal (amb trompeta Rotary).  
- Wagner: Das Rheingold (amb trompeta Rotary).  
- Wagner: Siegfried (amb trompeta Rotary).  
  
2a prova:  
I. Extractes orquestrals: a elegir per l'òrgan tècnic de selecció entre tots els del llistat de la 1a prova.  
L'Orquestra de la Comunitat Valenciana no proporcionarà còpies de cap dels extractes orquestrals: els candidats els hauran d'obtindre pels seus mitjans. Els passatges estan inclosos en el llibre Orchester Probespiel, tret d'aquells assenyalats amb asterisc. El tribunal determinarà la necessitat d'una lectura a primera vista en qualsevol de les proves.  
  
  
  
  
  
TROMPA AJUDA  
  
1a PROVA:  
I. Concert solista:  
- Mozart: Concert per a trompa núm. 4.  
Primer moviment, sense cadència.  
  
II. Extractes orquestrals:  
- Beethoven: Simfonia núm. 7.  
Primer moviment, del compàs 86 al 110 i del compàs 436 al final (trompes I i II).  
- Brahms: Concert per a piano núm. 1.  
Primer moviment, Maestoso, poco più moderato, del compàs 199 al 215 (trompa III).  
- R. Strauss: Der Rosenkavalier.  
Acte III, del 35 d'assaig a 1 compàs després (trompa III).  
- Wagner: Götterdämmerung.  
Acte II, segona escena, del compàs 207 al 223 (trompa III).  
  
2a prova:  
I. Concert solista:  
- R. Strauss: Concert per a trompa en mi bemoll major.  
Primer moviment.  
  
II. Extractes orquestrals:  
- Beethoven: Fidelio.  
Obertura, del compàs 47 al 55 (trompa II).  
- Beethoven: Simfonia núm. 6, «Pastoral».  
Tercer moviment, del compàs 133 al 161 (trompa I);  
cinqué moviment, del compàs 5 al 9 (trompa I).  
- Beethoven: Simfonia núm. 7.  
Primer moviment, del compàs 86 al 110 i del compàs 436 al final (trompes I i II).  
- Bellini: I Capuleti e i Montecchi.  
Andante, solo (trompa I)\*.  
- Brahms: Concert per a piano núm. 1.  
Primer moviment, Maestoso, poco più moderato, del compàs 199 al 215 (trompa III).  
- Brahms: Simfonia núm. 2.  
Primer moviment, del compàs 10 al 13 (trompa III) i del compàs 447 al 477 (trompa I);  
segon moviment, del compàs 17 al 31 (trompa I).  
- Txaikovski: Simfonia núm. 5.  
Segon moviment, solo (trompa I).  
- Mahler: Simfonia núm. 5.  
Tercer moviment, Scherzo (corno obligato).  
- Mahler: Simfonia núm. 9.  
Primer moviment, solo, del compàs 381 al 394 (trompa I).  
- Mendelssohn-Bartholdy: Simfonia núm. 3 «Escocesa».  
Segon moviment, des d'anacrusi de compàs 75 fins a 95 (trompa III)\*.  
- Mozart: Così fan tutte.  
Acte II, núm. 25, compassos 116 i 117 (trompa II).  
- Puccini: Tosca.  
Acte III, del compàs 1 al 17.  
- Ravel: Concert per a piano en sol major.  
Primer moviment, solo de 25 d'assaig.  
- R. Strauss: Ein Heldenleben.  
Des d'inici fins a 5 compassos després d'1 d'assaig i des d'1 compàs abans de 78 d'assaig fins a 79 d'assaig.  
- R. Strauss: Till Eulenspiegels lustige Streiche.  
Solo des de l'inici fins a l'1 d'assaig (trompa I) i solo després d'1 d'assaig (trompa III).  
- Wagner: Götterdämmerung.  
Acte II, segona escena, des del compàs 207 al 223 (trompa III).  
- Wagner: Das Rheingold.  
Vorspiel, del compàs 36 al 59 (trompa I).  
- Wagner: Siegfried.  
Acte II, segona escena, Siegfried Ruf (crida llarga).  
  
L'Orquestra de la Comunitat Valenciana no proporcionarà còpies de cap dels extractes orquestrals: els candidats els hauran d'obtindre pels seus mitjans. Els passatges estan inclosos en el llibre Orchester Probespiel, tret d'aquells assenyalats amb asterisc. El tribunal determinarà la necessitat d'una lectura a primera vista en qualsevol de les proves.